
Tíz esztendeje immár, hogy búcsút 
vettem a magyarországi közélettől. Az 1918. 
évi őszirózsa-forradalom már nem talált a 
magyar fővárosban, az összeomlás előtt 
október 16-án töltöttem itt még néhány 
órát, amikor a magyar delegáció külügyi 
bizottságának drámai fordulatokban gazdag 
üléséről Bécsből hazatértem. Ezen a napon, 
a déli órákban szorítottam utoljára kezet 
Tisza István gróffal, a magyar nemzet leg- 
jellegzetesebb — képviselőjével és tragikus 
mártírjával. 

Amikor ennek a nagy férfiúnak hala 
láról értesültem és szülővárosomban az 
összeomlás súlyos következményeit, a for- 
radalmi zavarokat, a szerb, majd francia 
megszállást tapasztaltam, szinte vágytam a 
csendes órák után, amelyekben a múlt 
emlékeit felidézhettem és lelki szemeim elé 
állíthattam azt a férfiút is, akit orozva meg- 
gyilkolhattak bár, de történelmi nagyságát 
meg nem semmisíthették. 

Ezek a csendesebb órák érlelték elha- 
tározásomat: papírra teszem  emlékezései- 
met, mert hiszen közöttük akadhatnak olya- 
nok, amelyek — ha csak valamelyes! is — 
uj színnel gazdagíthatják Tisza István gróf 
nagyszerű jellemrajzát. 

Úgy olvastam, Olaszországban nem 
rég törvényt alkottak, amely szerint szobrot 
csak azon nagyoknak állíthatnak, akik leg- 
alábbis tíz éve immár kiléptek az élők 
sorából. 

Tíz év valóban elég ahhoz, hogy a 
rajongásig szeretett vagy kimondhatatlanul 
gyűlölt politikus is — ha benne erő volt és 
Isten lakott — történelmi alakká váljon. 
Ezért, amikor most feljegyzéseimet nyilvá- 
nosságra hozom, már nem a rajongásig 
szeretett pártvezéremnek, hanem a magyar 
nemzet egyik legnagyobb fia emlékének 
hódolok. 

ja 


Széll Kálmán miniszterelnök beadta 
lemondását. 

A szabadelvű pártnak az a csoportja, 
melyhez atyám is tartozott, örvendett buká- 
sán, mert úgy érezte: a folytonos megal- 
kuvás az ellenzékkel és a többségnek sza- 
vazógéppé sülyesztése az ország érdekében 


nem áll. Ezen csoport tagjai erős kézben 
óhajtották az ország kormányát és úgy 
véllek, ezzel az erős kézzel Tisza István 
gróf rendelkezik. 

Tisza a kormányalakításra megbízást 
is kapott, de azt csakhamar visszaadta, mert 
életképes kabinetet alkotni nem tudott. 

Tiszának ez az első politikai kudarca 
jelentékeny benyomást tett reám, aki már 
1898 óta a képviselőház karzatáról figyeltem 
a magyar közéletet. Tisza helyett Khuen- 
Héderváry Károly gróf alkotott ekkor kor- 
mányt, de őt csakhamar megbuktatta a 
klopii hadparancs és így végre is Tisza 
István került a miniszterelnöki székbe. 

Ettől a naptól aligha mondott Tisza a 
képviselőházban egy beszédet is, melyet 
végig nem hallgattam, vagy olvastam volna. 
Meggyőződésemmé vált, hogy az ő politi- 
kája az igazi magyar, mely nem a lehetet- 
lent kívánja, hanem a nemzet valódi érde- 
keit szolgálja. Ezért elkeseredetten figyel- 
tem azt a hajszát, mely nemcsak politikája, 
de személye ellen is irányult s mely végül 
is az ő és általa a szabadelvűpárt bukásá- 
hoz vezetett. 

1905 január 26-án este 9 órakor is 
ott voltam még; a budapesti Lipót-utcai vá- 

rosháza helyiségeiben, ahol Tisza és An- 
drássy közt folyt az undorító fegyverekkel 
megharcolt választási küzdelem. És bár itt 
Tisza győzött, az országból érkezett hírek 
már ekkor bizonyossá tették: Tisza egy- 
időre leszorult a vezető polcról. 


Az a jelenet azonban, melynek még 
1904 december 13-án tanúja voltam, amikor 
Tisza az ellenzék által szétrombolt képvise- 
lőházba lépett és a pusztítást a legnagyobb 
nyugalommal, gúnyos mosollyal nézte, az 
ellenzék üvöltése pedig egy pillanatra sem 
zavarta meg, meggyőzött arról, hogy politi- 
kai pályája végétől még igen messze áll. 

Ezen az emlékezetes ülésen a szét- 
rombolt elnöki emelvény és padok között 
az ellenzék tagjai hangosan kiáltozták, hogy 
Perczel Dezsőt, a képviselőház elnökét, a 
,zsebkendő lovagot" a teremben meg nem 
tűrik, jöjjön helyette és nyissa meg az ülést 
Jakabffy Imre, az alelnök. Tisza felszólí- 
totta Perczelt, nyissa meg az ülést. Az el- 
nök azonban, hivatkozással arra, hogy az 
emelvény szét van rombolva, nem tett ele- 
get kívánságának. Atyám délután elmon- 
dotta, hogy Tisza Perczel szavai után olyas- 
féle megjegyzést tett, hogy , tudomása sze- 
rint a házszabályokban sehol sincsen meg- 

írva, hogy az elnök csak a magas pódiumon 
ülhet." Az ülés tehát elmaradt. Én pedig a 
délután folyamán közöltem atyámmal meg- 
győződésemet: ha Perczel Dezső másnap 
sem elnököl, hanem ő foglalja el az elnöki 
széket és ezzel az ellenzék kívánságának 
eleget tesznek, a  szabadelvűpárt egészen 
bizonyosan megbukott. 

December. 14-én reggel fél kilenckor 
Perczel Dezső levelet küldött atyámhoz, 
melyben rosszullétére való hivatkozással fel- 
kéri az aznapi elnöklésre. 

Nyilvánvalóan állott előttem, atyám pár- 
tot temet a Házban. Már jóval tiz óra előtt 
az ülésterem zsúfolásig megtelt. A karzat- 
ról figyeltem, mikor Rakovszky István ér- 
tesítette a teremben ülőket, hogy atyám 
kerül az elnöki székre. És amikor valóban 
pont tíz órakor a terem jobboldali ajtajában 
megjelent és fölhaladt az elnöki emelvényre, 
az egész Házban olyan néma csend támadt, 
mint amilyent a temetés áhítata kíván. 

Tisza is helyére jutott anélkül, hogy 
bárki csak egy korholó szót, vagy egy 
megjegyzést tett volna ellene. Atyám a szo- 
kás hatalmából megrázta a csengőt, ámde 
szinte ijedten tette azt vissza, hiszen na- 
gyobb csend már nem is lehetett. És ami- 


kor szólásra hívta föl a miniszterelnököt, 
Tisza szava elakadt a nagy csendben annál 
a pár mondatnál, mellyel a királyi kézirat 
kihirdetését kérte. 

Az 1905. évi januári választások ku- 
darca után Tiszát sorra hagyták el hívei. 
Akik megmaradtak, fájó érzéssel látták ezt 
és a vezér bánatát enyhíteni igyekeztek 
azzal, hogy egy társasvacsorán búcsúztas- 
sák el lemondása alkalmából. Nagy örö- 
mömre szolgált, hogy a szabadelvűpárt ve- 
zérférfiai atyámat kérték fel az üdvözlő be- 
széd elmondására és még nagyobb volt 
örömöm, amikor arról értesültem: Tiszának 
ez a választás igen jól esett. 

A beszéd megszerkesztésénél atyám 
segítségére voltam, elmoridása után pedig 
egy csöppet sem bántott, hogy a sülyedő 
hajóról menekülő patkánytermészetek meg- 
gondolatlannak és atyám politikai pályájára 
végzetesnek tartották azokat a mondatokat, 
amelyeket éppen az én kérésemre illesztett 
beszédébe. 

A Fejérváry-kormány ellen Tisza az 
erősen meggyengült szabadelvűpártot ellen- 
zékbe akarta vinni. Pártprogram is készült, 
amelynek előadójául atyámat szemelték ki, 
csakhogy — amint Mikszáth Kálmán egyik 


gunyoros tárcájában megjegyezte — a pro- 
gramhoz könnyebb volt előadót, mint párt- 
híveket találni. 

Bár mindezekből Tisza időleges poli- 
tikai letörését állapíthattam meg, mégis meg- 
győződésem maradt, hogy a magyar nem- 
zetnek csak egy hivatott vezére van: Tisza 
István. Ebben a meggyőződésemben nem 
ingatott meg a sok-sok példázgatás, panasz 
és kritika sem, melyek különösen csökö- 
nyösségét és  erőszakosságát húzták alá. 
Reám mély benyomást gyakoroltak ezek a 
férfias jellemvonások. Szívesen hallgattam 
végig többször is azokat az elbeszéléseket, 
melyek házasságára vonatkoztak és amelyek 
még édesatyjával szemben is tökéletesen 
határozott férfi jellemét mutatják. Tetszett 
nekem, amikor elleneseitől makacsságának 
jellemzéséül azt hallottam, hogy egy nyer- 
ges lovát addig hajtotta valami ároknak, 
amig az végre is tíz órai hajsza után átug- 
rotta azt, de a kimerüléstől nyomban el is 
pusztult. És amiket atyám egy geszti láto- 
gatása alkalmából beszélt nekem Tiszáról, 
a szeretetreméltó házigazdáról, a magyar 
nóták kitűnő  zongorázójáról, a tökéletes 
lovasról és kocsisról és főleg gyöngéd férj- 
ről és apáról; mindezek csak fokozták 
mélységes tiszteletemet. 

Az első bukás után négy évet töltött 
Tisza politikai visszavonultságban. 1909 vé- 
gén azonban ismét előtérbe lépett, amikor 
a koalíció szétzüllése után a király Lukács 
Lászlót bízta meg a kormányalakítással. Lu- 
kács a Justh-párt egy részét szerette volna 
a maga politikájának megnyerni, mely egy 
radikálisabb választói jog kilátásbahelyezé- 
sével igyekezett az önálló vám- és bankügy 
kívánalmát elhallgattatni. Az uralkodó kife- 
jezett kívánságához képest azonban abban 
az esetben is, ha Lukácsnak sikerül a Justh- 
párt egyes tagjait kormányába ültetni, a bel- 
ügyi tárca csakis hatvanhetes alapon álló 
politikusnak juthat. Ezért Lukács ezt a tár- 
cát atyámnak ajánlotta fel. 

És ekkor Tisza elkeseredetten sikra 
szállott Lukács egész terve ellen. Nyomaté- 
kosan kérte atyámat is, ne vállaljon szere- 
pet, akit viszont Csáky Albin gróf, a sza- 
badelvűpártnak legtekintélyesebb tagja, min- 
denképpen arra kért, álljon az ügy érdeké- 
ben, még ha Tisza ellenzi is, Lukács rendel- 
kezésére. Az őszabadelvűeknek, illetve az 
ezek alkotta úgynevezett Nemzeti Társas 
Körnek ezen belső harcában Tisza lett a 
győztes. Lukács vállalkozása meghiúsult és 
Tisza István támogatásával Khuen Héderváry 
Károly gróf került a miniszterelnöki székbe. 

Az általa 1910. év júniusában megtar- 
tott általános választások alkalmával jutot- 
tam a képviselőházba és így most már a 
politikai élet fókuszából figyelhettem Tisza 
István egyéniségét, politikáját, emberi nagy- 
ságát. 

IL 

Már képviselőségem első éveiben is 
igen gyakran állottam azokban az érdek- 
lődő csoportokban, melyek a Ház folyosó- 
ján és a Klub nagytermében Tisza Istvánt 
mindenkor körülvették, ha ezeken a helyeken 
megjelent. E csoportok szóvivői azonban 
kevesen voltak, a legtöbb képviselő vagy 
klubtag csak hallgatta — mondjuk — Far- 
kas Pál kissé konfidens kérdéseit, melyekre 
Tisza olyan nagyszerű feleleteket adott. Két 
éven át én is csak a hallgatók közé tartoz- 
tam. Farkas Pált azért említettem, mert a 
fiatalok közül ő volt az egyetlen, aki kép- 
viselőségünknek már az első hónapjaiban 
Tiszával ilyen félnyilvánosság előtt szóba 
állani, őt szemtől szemben magasztalni és 
előtte politikai ellenfeleit gúnyos megjegy- 
zésekkel lekicsinyleni merészkedett. Mi töb- 
biek egy-két ilyen körbenállás alatt megfi- 
gyelhettük, mennyire vigyázni kell minden 
Tisza előtt kimondott szóra, mert egy tapin- 

tatlan, téves, vagy hibás megjegyzés köny- 
nyen finom megleckéztetést eredményezhe- 
tett. Farkas Pálnak bőven volt ilyenekben 
része, ő azonban nem vete ezeket tragiku- 
san, mint ahogy Tisza sem neheztelt meg 
soha, néha egészen merész konfidenciáiért. 
Hogy az ilyen megleckéztessek hogyan 
hangzottak, álljon itt két példa: 


Tisza miniszterelnöksége idején egy al- 
kalommal pártvacsorán voltunk a Hungáriá- 
ban. Az ilyen vacsorák jellegzetességéhez 
tartozott, hogy a miniszterek és más politi- 
kai nagyok szétszórtan ültek a fehér aszta- 
lokhoz, hogy melléjük, vagy közelükbe egé- 
szen jelentéktelen párttagok vagy képvise- 
lők juthassanak. így történt, hogy az egyik 
asztalnál Tiszával szembe kerültem, jobb 
szomszédom pedig egy dunántúli honatya 
lett. Két nappal előbb Tisza Bécsben volt, 
hol az uralkodónak tett bizonyos kérdések- 
ről jelentése Hogy vájjon mit végzett, erre 
mindannyian kíváncsiak voltunk, hiszen ez 
erősen összefüggött a politikai helyzettel. 
Tisza sok mindenről beszélt szomszédaival, 
az én jobboldalim pedig egyszer csak másik 
szomszédjával folytatott beszélgetésében eze- 
ket mondotta: ,,.. de Tisza meg is mon- 
dotta a királynak, hogy ..." — Tovább nem 

folytathatta, mert Tisza aki véletlenül nem 
beszélt és hozzá sem szóltak, meghallotta a 
szavakat és azonnal közbe vágott: Kérlek, 
beszéltél Te tegnap vagy ma Őfelségével? 
Ha tudod, hogy én mit mondtam neki, ezt 
csak tőle hallhattad, mert én senkinek el 
nem mondtam ! . . ." A kínos csendet me- 
gint Farkas Pál szava szakította meg, aki 
iránt bizonyára örök hálát érzett ezért meg- 
leckéztetett kollégánk. 


Amikor Tisza lemondása után a Nem 
zeti Munkapárt már ellenzékbe jutott, tehát 
1917 nyarán, mintegy negyvenen a munka- 
párti képviselők közül Solymossy Lajos 
báró vezetése alatt vacsorákra gyűltünk az 
Országos Kaszinó úgynevezett Steindl pin- 
céjében. Ez olyan kis titkos társaság volt a 
munkapárt kebelén belül, mely tagjaitól föl- 
tétlen megbízhatóságot és úri gondolkozást 
kívánt, egyben nem volt túlságosan elragad- 
tatva a munkapárt vezérkarának, főképen 
pedig a Vojnichoknak elhatározásaitól. Egy 
idő múlva Tisza füleihez is eljutott e vacso- 
rázó társaság létezésének híre, amelyről 
egyik másik képviselő már azt tartotta, hogy 
pártrobbantás a célja. — Ezért helyesnek vél- 
tük, hogy egyszer Tiszát is meghívjuk ma- 
gunk közé, lássa, kik vagyunk. — Ezt az al- 

kalmat arra is fehasználni szerettük volna, 
hogy bizonyos panaszainkat a pártvezér elé 
terjesszük. A körünkben megjelent Tiszát 
Solymossy Lajos üdvözölte a fehér asztal- 
nál és pohárköszöntője végén nagy ámula- 
tunkra felkérte őt, mondja el bukásának 
, kulisszatitkait". 

Tisza még csak nem is mosolygott 
ezen a valóban naiv kívánságon, hanem 
megköszönve az üdvözlést csak ennyit mon- 
dott: ,ami pedig Lajos barátunk kívánsá- 
gát illeti, hát fiuk én biztosítlak benneteket, 
hogy nekem , kulisszáim" nincsenek. 

Ezután a finom lecke után megint 
csak nehezen ment a panaszok előterjesz- 
tése. 

IN. 


1912. év nyarán, azon az emlékezetes 
napon, amikor Kovács Gyula a képviselő- 
házban reálőtt, vontam először magamra 
Tisza figyelmét. Ezen a napon ugyanis a 
Házban a katonai büntető perrendtartás volt 
napirenden, ennek előadása előtt történt a 
merénylet. Természetesen ilyen izgalmas pil- 
lanatok után nem akadt az ellenzékmentes 
képviselőházban szónok, viszont a munka- 
párt vezetősége  szépséghibának tartotta, 
hogy ilyen nagyjelentőségű javaslat az elő 

adás után felszólalás nélkül szavaztassák meg. 
Ezért felkért, hogy mint az igazságügyi bi- 
zottság tagja, aki a javaslatot tüzetesen is- 
merem, legalább röviden beszéljek a tárgy 
hoz. Vállalkoztam a feladatra. Ez volt rög- 
tönzött szűz beszédem, melyet arról a hely- 
ről mondottam el, ahonnan néhány perccel 
előbb Kovács fegyvere dördült és küldötte 
golyóit Tisza felé. Tisza pedig az elnöki 
székből olyan figyelemmel hallgatta fejtege 
téseimet, mint akit valóban csak az érdekel, 
vájjon megjegyzéseim helytállók e, avagy 
sem. Hogy azonban mikép vélekedett erről, 
soha meg nem tudtam. 


Egészen másképpen történt második 
felszólalásom alkalmával. Ez is rögtönzött 
volt. A nyugdíjtörvényt tárgyaltuk. A közép- 
iskolai tanárok panaszkodtak a javaslat el- 
len, mert ez őket a többi tisztviselőkkel 
szemben eddig élvezett kiváltságuktól fosz- 
totta meg. A tanárok álláspontját Szász 
Károly képviselte a Házban, még pedig 
olyan hévvel, hogy érvelését nagyon sokan 
méltánytalannak tartották a lobbi tisztvise- 
lőkkel szemben. Ezért többen hangoztatták, 
jó volna ennek a beszédnek hatását tompí- 
tani és engem kértek, vállalkozzam erre a 
feladattra. A Ház olyan tetszésnyilvánítással 

fogadta felszólalásomat, amilyent magam 
sem reméltem. Este atyám közölte, hogy 
Sándor János (Tisza sógora) szerint, Tisza 
a családi ebéd alkalmával is megemlékezett 
felszólalásomról és azon reményének adót 
kifejezést, hogy belőlem még komoly par- 
lamenti tényező lesz. 

Beszédem elhangzása után néhány 
napig nem voltam a Házban. Amikor ismét 
megjelentem ott, egy erős kéz fogta meg 
hátulról a vállamat. A Tiszáé. , Elemér még 
nem is volt alkalmam — így szólított meg 
— hogy meggratuláljalak múltkori igen 
ügyes felszólalásodért. Őszintén szólva egy 
kissé féltem, amikor szólásra jelentkeztél, 
mert az emelvényről láttam, hogy Ti ott a 
sarokban nagyon elégedetlenkedtek Károly 
dicshimnuszai miatt és attól tartottam, elfog 
a szenvedély a tanárok ellen. Dehát nagyon 
jó volt, igen ügyesen találtad el a hangot." 
Ez volt az első elismerés, melyet Tisza ne- 
kem juttatott. Nemsokára azonban — hogy 
úgy mondjam — nézeteltérés keletkezett 
közöttünk. A választójogi javaslatba Tisza 
a harmincéves korhatár fölvételét követelte. 
A kiküldött bizottság ezt megszavazta és a 
javaslat ezzel került a Ház elé. Ezt a retro- 
grád lépést a leghatározottabban elleneztem. 


17 


Ezért távol tartottam magam az ülésektől, 
sőt Budapestről is elutaztam A pártvezető- 
ség többször sürgönyzött értem, sőt a végén 
erélyes hangon követelte: jelenjek meg a 
szavazásnál. 

Ekkor felutaztam és Khuen-Héderváry 
pártelnöknek, valamint Sándor János alél 
nőknek bejelentettem, hogy feltétlenül a har- 
mincéves korhatár ellen szavazok, ha pedig 
ezért kirekesztenek a pártból lemondok man- 
dátumomról. A pártvezérek, sőt a fiatalok 
közül is többen, így Rakovszky Iván kapa- 
citálni igyekeztek, én azonban tántoríthatatlan 
maradtam. A választójogi javaslat munka- 
párti bírálói három csoportban foglaltak 
helyet a Házban. (Az ellenzék még mindig 
távol tartotta magát a tárgyalásoktól.) Az 
egyik csoportban ültek a szászok, a másik 
Hegedűs Lóránt körül alakult, aki fel is szó 
lalt, a harmadik a Ház középmezőjén cso- 
portosult. Itt ültem Blanár Béla, Varga Gá- 
Ibor, Worasitzky János gróf, Rosenberg Ig- 
nác, Jákóy Géza stb. , elvtárs? társaságában. 
Lehettünk e helyen vagy tizenöten. Mielőtt 
a híres szakasz szavazásra került, az ülés 
megnyitása előtt Tisza a Ház közepéről föl- 
felé indult a középfolyosón a kijárat felé. 
Mikor hozzánk ért, megállt néhány pillanatra 

és meglehetősen izgatott hangon a követ 
kezőket mondotta: , Ha sokan lesztek, akik 
a korhatár ellen szavaztok, lemondok a Ház 
elnökségéről, mert a kérdést olyan jelentő- 
ségteljesnek tartom a jövőre nézve, hogy et- 
től nem tágíthatok." Ezzel tovább ment- 
Varga Gábor hozzám fordult: , Hát most 
mit tegyünk? Talán menjünk ki?" 

— , Én itt maradok, — feleltem — 
hiszen éppen Tisza volt az, aki néhány nap 
előtt megleckéztette Návayt, hogy politikai 
véleményének nem a Ház nyílt ülésén adott 
kifejezést." 

Ellene szavaztam tehát a harmincéves 
korhatárnak a Ház nyílt ülésén, noha atyám 
akkor belügyi államtitkár volt. Az ellenzéki 
lapok természetesen nagy örömmel adtak 
hírt erről a ,tettemről", mint a helyzet jel- 
lemzőjéről. 

Ezekután természetesen azt hittem, 
Tisza neheztelését végleg magamra vontam- 
Rövidesen meggyőződhettem, hogy tévedtem. 
Néhány hét múltán, mint a választójog bün- 
tetőjogi védelméről szóló törvényjavaslat 
előadója ismét érintkezésbe jutottam Tiszá- 
val az igazságügyminisztériumban megtar- 
tott . szaktanácskozáson, A minisztérium 
egyik-más k kodifikáló tisztviselőjét megle- 

hetősen feszélyezte Tisza jelenléte, miután 
azonban a harmincéves korhatárnál tanúsí- 
tott magatartásomat ösmerték, közülük töb 
ben engem kérek, hogy véleményüket én 
adjam elő Tiszával szemben. Erre is vállal 
koztam és csodálatosképpen Tisza olyan ki- 
tüntető előzékenységgel bánt ekkor is velem, 
hogy utólag egy kissé szégyellem, mert 
meggyőződésemmé vált, hogy Tisza az én 
agyamban keletkezetteknek gondolhatta az 
előadott érveket, holott idegen tollakkal 
ékeskedtem és talán ez téveszthette meg ké- 
pességeim felől. 

További jóindulatáról még inkább meg- 
győződhettem az esküdtszék reformjánál a 
Házban elmondott beszédem után, amikor 
nemcsak elsőnek gratulált, hanem — amint 
később hallottam — a Ház folyosóján is 
nagyon megdicsért. Néhány hét múlva a 
vasutasok szolgálati  rendtartásáról szóló 
törvényjavaslat  előadójaképpen ugyancsak 
elismeréséhez jutottam. 

Ezeket a dicsekvéseket azért rögzítem 
íe a nyilvánosság előtt, hogy igazoljam, 
nennyire téves volt azok felfogása, akik 
szerint Tisza vak engedelmességet és gon- 
lolkozásnélküli őt-követést kívánt azoktól, 
kiket maga köré sorakoztatott. Ha ez tény- 

leg jellemvonása lett volna, úgy engem 
soha szerephez nem juttat és nem emelt 
volna a fiatalok között úgy, ahogy azt ke- 
véssel tette. 

JAV 


1914 március 1-én este, amikor a 
pártkörben az igazságügyi bizottság meg- 
bízásából egy kisebb törvényjavaslatot kel- 
lett előadnom, Tisza hozzám a következő- 
képpen szólott: , Miután holnap az Adria- 
szerződés vitája előreláthatólag befejezést 
nyer, a nemzetiségi vitát kezdjük meg a 
Házban. Arra kérlek, szólalj föl ebben el- 
sőnek és pártunk részéről nyújts be egy 
határozati javaslatot, amelynek értelmében 
a Ház tudomásul veszi Bujanovics interpel- 
köszöntem meg ezt a megbízást. Azonnal 
eszembejutott, hogy csak egy éjjel áll ren- 
delkezésemre a beszéd elkészítésére, már 
pedig a nemzetiségi kérdést akkor sem 
iáttam olyan egyszerűnek, hogy erről ennyi 
idő alatt beszédet készíthessek, sőt az eb- 
ben követendő politikai irányt egy határo- 
zati javaslatban le is szögezzem. Arra kér 
tem tehát Tiszát, legalább a határozat 
javaslat szövegéhez adjon némi utasítási 
Tisza ekkor egy kis papírlapot vett elő 

arra néhány sort reá irt és azt átadta az- 
zal, hogy amint láttam, gyorsan dolgozott 
és így arra kér, korrigáljak a szövegen 
belátásom szerint. 

Én korrigáljam meg Tiszát! Ez szinte 
hihetetlennek hangzott és mégis megtörtént. 

Az emlékeim között őrzött kis cédula 
igazolja: megtettem és volt bátorságom, 
hogy ezt másnap reggel Tiszával közöljem. 
Tisza bejelentésemet helyeslőleg tudomásul 
vette és megint nem neheztelt merészsé- 
gemért. 

A nemzetiségi kérdésben ilyetén meg- 
szerkesztett határozati javaslat, amíg egy- 
részről kimondotta, hogy a képviselőház a 
magyar nemzet évezredes  tradíciójához 
hiven, tántoríthatatlanul ragaszkodik az ál- 
lam egységéhez és nemzeti jellegéhez, 
másrészről kifejezte azon kívánságot, hogy 
nemzetiségek — necsak a jogegyenlőség 
kedvezményében részesüljenek, hanem a 
kormány minden lehetőt kövessen el, kultu- 
rális és gazdasági fejlődhetésük érdekében. 

Fájdalom, az elfogadott javaslat szel- 
lemében a kormány már nem működhetett, 
mert néhány hónap múltán kardra kellett 
bíznia az egység és nemzeti jelleg megve- 
tését is. 

VI 


A háború első éveiben a rendkívülien 
elfoglalt miniszterelnökkel alig érintkeztem. 
Ha katonai szolgálatom félbeszakításával a 
fővárosban megjelentem, többször figyel- 
tem meg, hogy a harctéri különböző ese- 
mények milyen szemmellátható hatást gya- 
koroltak  Tiszára. Ezek közül legjobban 
megkapott az, mely nála 1914 december 
elején az arangyelováci katasztrófa után 
(mikor csapatainknak Szerbiából ki kellett 
vonulniok) jelentkezett. Mi képviselők még 
semmit sem tudtunk a történtekről, amikor 
Tisza a klubba érkezett. A szokásos kör 
ekkor is megalakult, de azonnal észreve 
hettük, valami nagyon komoly dolog tőr 
fenhetett, mert a beszélgetés minduntalan 
megakadt és Tisza sokszor percekig el- 
gondolkozott, hogy mire terelje a szót. 

Még egyszer láttam ilyennek Tiszát, 
a lucki vereség után. Ellenben felejthetet 
len emlékem marad az a meghatottság 
mellyel a gorlicei áttörést jelentette a Ház 
nak. Láttam könnyezni és elcsukló hangj, 
igazolta: valóban átérezte az esemény nag; 
horderejét. 

Külpolitikai vonatkozású beszélgetést 
ritkán folytattam Tiszával. — De emlékszem 

hogy amikor tudomásunkra jutott Bulgária 
csatlakozása a Központi Hatalmakhoz és 
ezt diplomáciánk meglehetős sikerének je- 
leztem, Tisza így válaszolt: Ha a mi hős 
katonáink nem verekednének olyan nagy- 
szerűen, mint ahogyan teszik, akkor Bul- 
gária aligha csatlakozott volna. És ez eset- 
ben a mi diplomatáink volnának a szamarak, 
így pedig elismerés jár nekik. Az orosz 
forradalom kitörésekor, midőn még biztos 
híreink nem voltak, azon meggyőződésének 
adott velem szemben kifejezést, hogy az 
egész forradalmat az angol diplomácia csi- 
nálta. Talán elérkezik az idő, mikor a tör- 
ténetírás is ezt állapítja meg. 

Egy alkalommal Olaszországról  be- 
széltünk. Ekkor elmondotta, hogy amikor 
már Olaszországgal hadiállapotban voltunk, 
egy budapesti előkelő szabadkőműves (akit 
meg nem nevezett) arra kérte, tegye lehe- 
tővé számára Svájcon át a Rómába utazást, 
mert az odavaló páholytól értesítést nyert, 
hogy Sonnino külügyminiszter szeretne ál- 
tala Tiszának üzenetet küldeni. Az utazás 
megtörtént, még pedig úgy, hogy az illető 
csak egy éjjelt tölthetett Rómában. Sonnino 
hajnali két órakor fogadta, majd haladék- 
talanul megint vonatra ültették és a határig 

kísérték. Az izenet szerint Sonnino arra 
kérte Tiszát, válassza el Magyarország sor- 
sát Ausztriáétól, mely esetben Olaszország 
Magyarországot mindenben támogatni fogja. 
Tisza ezt az elbeszéléséi a következőkép 
fejezte be: , Mikor ezeket elmondottam 
szegény öreg uramnak, jót nevetett Sonnino 
tájékozatlanságán, hogy éppen nekem tesz 
ilyen ajánlatot". 
VI 


Amint említettem, a nagy lelki emó- 
ciók, melyek nemzetféltésből Tiszánál je- 
lentkeztek, rajta észrevehetőek voltak. Soha 
sem tudott olyan hideg diplomata nyugodt- 
ságot mutatni, mint amilyent például Burián 
bárónál, vagy sokszor Khuen Héderváry 
grófnál láttam. De lelki emócióit csak ak- 
kor vehettük észre, ha nemzetféltésből ke- 
letkeztek. — Ellenben a legcsodálatosabb 
nyugalmat tanúsította mindenkor, ha a maga 
léte, élete veszélyben forgott. 

Mind a két ízben jelen voltam, ami- 
kor a képviselőházban merényletet kísérel- 
tek meg ellene. Az első alkalommal Kovács 
Gyula lőtt reá, de a két golyója nem talált. 
Tisza ekkor felállt az elnöki székből, hogy 
lehetőleg nagyobb célpontot adjon, mert a 
pulpitus ülő helyzetében meglehetősen el- 

takarta. Ennek dacára Kovács következő 
golyója is a fába fúródott. Ekkor a fegy- 
vert maga ellen fordította, a képviselők pe- 
dig reárohentak és letiporták. Tisza ennek 
láttán reájuk kiáltott: ,ne bántsátok, hisz 
meglőtte magát !". 


Amikor a frontról hazajött huszár- 
altiszt sütötte reá szolgálati fegyverét, még 
mosolyogni is láttam. Amióta szeméből 
kioperálták a lencsét, Tisza kétféle szem- 
üveget használt. Az egyikkel olvasott, a 
másikkal a távolba nézett. Az altiszt első 
lövésének eldördülésekor Tisza éppen olva- 
sott. Én a lövés után azonnal  Tiszára 
néztem és ekkor láttam, amint nagy nyu- 
galommal szedi le szemüvegét és rakja 
helyébe a másikat. Közben eldördült a má- 
sodik lövés. Tisza elmosolyodott, ahogy 
maga elé nézett. A merénylet idején 
Batthyány Tivadar beszélt. Meg nem Zzavaro- 
dottan folytatta szavait, mintha mi rendkívüli 
sem történt volna. Rövidesen azonban be- 
fejezte beszédét, az elnök pedig szünetet 
rendelt el. A képviselők elhagyták helyeiket, 
Tisza is kifelé igyekezett a Házból. Amint 
kellettem elhaladt, mosolyogva így szólított 
peg. , Láttad a tigrist?" Nem értettem e 
cégjegyzést, ezért megkérdeztem, milyen 

tigrisre gondol ? , Hát Károlyi Mihályt, — 
magyarázta Tisza, — aki az első lövés után 
a pad alá bújt". (Károlyi ugyanis a román 
hadüzenet előtt egy képviselőházi beszédé- 
ben kijelentette, hogy ha a románok Er- 
délybe merészkednek, , tigrisek" leszünk.) 
E magyarázat után tudtam, min mosolygott 
a második lövés után a célbavett Tisza 
István. 


Lehet, hogy voltak már, akik épp oly 
nyugodtan néztek az elmúlás elé, mint ő, 
de nyugodtabban aligha gondolt a halálra 
bárki is. Az isteni Gondviselésbe vetett po- 
zitív hite annyi lelkinyugalmat juttatott szá- 
mára a legnagyobb  veszélyekben is, 
amennyit csak kevesen szerezhettek meg. 

Kétszer beszéltem Tiszával a halálról. 

Stürgh gróf osztrák miniszterelnök 
meggyilkoltatása után néhány nappal valami 
ügyben magához  kéretett. — Tárgyalásunk 
után szóba kerültek az osztrák viszonyok 
is. Ekkor azon véleményemnek adtam ki 
fejezést, , hogy nagy  szerencsétlenségnek 
tartom Stürgh elmúlását. Tisza szinte elér 
zékenyülten a következőket mondotta 
, Nagyon értettük egymást Károllyal, rend- 
kívül korrekt kolléga volt. Mind a keltei 
tudtuk, hogy meg fognak gyilkolni, de én 

azt hittem, előbb rajtam lesz a sor7. Soha 
még ilyen őszinte, de egyben megható 
nyilatkozatot nem hallottam. 


1917 nyár végén Tisza bevonult és a 
frontra készült. A párt tagjai mindenáron 
visszatartani igyekeztek. Természetesen ar- 
ról senki sem szólott, hogy az életét féltjük. 
Tudtuk: ezzel a vallomással őt vissza nem 
tarthatjuk. . Pártszempontokat toltunk tehát 
előtérbe, de minden hasztalan volt. Egy 
társasvacsora alkalmával nekem jutott osz- 
tályrészül, hogy Tiszát búcsúztassam és 
mégegyszer kifejezést adjak  kérésünknek: 
maradjon közöttünk. Tisza rendkívül szívé- 
lyesen válaszolt szavaimra, megemlítve, 
hogy jól tudja, ha nem is mondjuk, hogy 
azért akarjuk a frontról visszatartani, mert 
félünk, hogy ott valami baja esik. , Pedig 
biztosítlak — folytatta — az Albrecht-úton 
is meghalhat az ember, nemcsak a lövész- 
árokban. A múltkor, mikor az autóm há- 
tuljára zuhant a leomló kőfal, palacsinta 
lett volna belőlem, ha egy pillanattal később 
érek a helyhez." Tisza e szavaira nagysze- 
rényen jegyeztem meg: Kegyelmes Urunk- 
nak valamivel könnyebb a helyzete, mint 
a párt katholikus tagjainak, mert mint kál- 
vinista — hisz a predesztinációban, mi  ellen- 

ben azt tartjuk, hogy mégis csak valamivel 
biztosabb az ember élete az Albrecht-úton, 
mint a Doberdó lövészárkában. 

Az, hogy politikájáért, illetve hazájáért 
minden percben halni kész volt, nemcsak 
nyugodttá, de sőt vakmerővé tette őt. A 
legizgatottabb  közhangulatban, amikor a de- 
magógia ellene felkorbácsolta az utca han- 
gulatát, nyugodtan járt-kelt, ott ahol min- 
denki őt szidta és szinte rossz néven vette 
barátaitól, ha kérték, tartózkodjék e szinte 
provokatív viselkedéstől. 

Jellemző — eset a következő volt: 
1912 június  4-ike után, — mikor rend- 
őrökkel és katonákkal vezettette ki a kép- 
viselőházból az engedetlen ellenzéki tago- 
kat, Boda Dezső főkapitány intézkedett, hogy 
amint Tisza elhagyja a Házat, őt mindenfelé 
két detektív kísérje. Tisza észrevette ezt és 
kérte atyámat, mint Boda felettesét, ren- 
delje le ezt a kíséretet. Atyám őszintén 
megmondotta Tiszának: ezt nem teheti, 
mert hisz mint a belügyek vezetője ő is 
felelős életéért. Tisza nem szólt semmit, 
ellenben a képviselőház egy hátsó ajtaján 
kiment az épületből. Néhány perc múlva a 
Ház folyosóján időző főkapitányt valamelyik 
szabadságtéri telefonállomásról értesítették: 


29 


Tisza ott sétál és a detektívek hiányzanak 
mellőle. Amint visszajött, atyám szóvá tette 
előtte ezt az ügyet és bár humorosan, de 
figyelmeztette, hogyha megismétli tettét, 
kénytelen lesz az összes ajtókhoz rendőrö- 
ket állíttatni és azoknak meghagyatni, hogy 
azonnal tegyenek jelentést a , kegyelmes 
úr szökési kísérletéről" 

VII. 


Tisza legsajátságosabb —— tulajdonsága 
volt, hogy szinte állandóan párhuzamos 
munkát végzett. A Ház ülései alatt aktákat 
intézett, emellett a szónokok minden sza- 
vát figyelte, időnként egy-egy szót papír- 
lapra is jegyzett, azután ismét folytatta az 
aktaolvasást, ennek dacára a szónok be- 
széde után nem egyszer azonnal megadta a 
szükséges választ. Még olyan esetekben is, 
amikor más minisztert érintett a bíráló fel- 
szólalása, Tisza minden téves állítást vagy 
megjegyzést — észrevett az  aktaolvasások 
közben is. Emlékszem, egy alkalommal Szte- 
rényi József tartott nagyszabású beszédet. 
Tisza egyik iratot a másik után szignált, 
egyik-másikra megjegyzéseket irt, azután 
visszarakta a papirosokat a nagy aktatás- 
kába. Szterényi a többek között ezeket 
mondotta: , Amikor Bulgáriában  Kaulbarst 

tábornok politikai irányváltoztatásáról érte- 
sítette Andrássy Gyula külügyminisztert . . . 
Ekkor Tisza közbeszólt: , Andrássy Gyula 
akkor már nem volt külügyminiszter !" 
Szterényi visszafelelt, de igenis ő volt. Az 
ifjú Andrássy Gyula vetett véget a vitának 
e szavakkal: , Tiszának igaza van, atyám 
már nem volt külügyminiszter". 

Beszéde befejeztével Szterényi Tiszához 
sieett és megkérte, engedné meg, hogy a 
gyorsírói jegyzetekből ezt az egész giksze- 
rét kitörölhesse, hogy nyilvánosságra ne 
kerüljön. Magátólértetődően Tisza ehhez a 
legkészségesebben hozzájárult. 

Hogy mennyire figyelt minden szóra, 
ezt a következő igen érdekes megfigyelé- 
sem is jellemzi. 

Tisza volt az egyetlen magyar minisz- 
terelnök, aki külpolitikai nyilatkozatait nem 
olvasva adta elő. A többiek midőn a ma- 
gyar képviselőház előtt nyilatkozniok kel- 
lett, pontosan megbeszélték szavaikat a 
külügyminiszterrel és hogy ne tévedjenek, 
felolvasták a megállapított szöveget. Tisza 
mindég szabadon adta elő külpolitikai nyi- 
latkozatait is. A román hadüzenet előtt egy 
ilyen beszédében többek között megemlí- 
tette, hogy hiszen Magyarország nem akarta 

a háborút. Beszédét délelőtt mondotta el és 
amikor a délutáni folytatólagos ülésen a 
, Pester Lloyd" esti lapjában a  miniszter- 
elnöki székben elolvasta, felugrott, a gyors- 
írók páholyához sietett, elrendelte, azonnal 
hozzák elő a gyorsírók jegyzeteit, illetve az 
ezek alapján lekopogtatott . szöveget. — Izga- 
tottságán  észrevehettem, valami jelentősé- 
ges elírás történhetett. Megkérdeztem a 
gyorsiroda főnökét, mi történt? A követke- 
zőket tudtam meg: Beszéde elmondása után 
Tisza megkorrigálta — a  gyorsírói jegyzetek 
alapján legépelt szöveget. A legépelés egy- 
szerre négy példányban történt indigó hasz- 
nálatával. Tisza a felső szöveget olvasta és 
amikor látta, hogy beszédében csak Ma- 
gyarországról szólt, mint — amely a háborút 
nem akarta, e szó elé odaírta — — Ausztriát és 
ezt a szót egy vonással behúzta a Magyar- 
ország szó elé. Az alulfekvő lapokon azon- 
ban a papír elcsúszott, ez a vonás kitörölte 
Ausztriát, ellenben aláhúzta  Magyarorszá- 
got. Miután pedig a délutáni sajtó és a 
kőnyomatosok ilyen indigós szöveget  kap- 
lak, a , Pester Lloyd" esti lapja  ritkított 
betűkkel szedette, hogy Magyarország nem 
akarta a háborút, elhagyva természetesen 
az áthúzottnak látott Ausztria szót. Ettől 

ijedt meg Tisza és ezért intézkedett azután, 
hogy még a délután folyamán sürgönyöket 
menesszenek a központi hatalmak nagy 
lapjaihoz, melyekben az elírást helyesbítették. 
Másik jellemvonása volt, hogy a kri- 
tikus helyzetekben hihetetlenül gyorsan ha- 
tározott és hajtotta végre döntéseit. 

Álljon itt erre is egy kis jellemző példa: 
IV. Károly király koronázásakor a hit- 
levél átadása alkalmával a  trónteremben 
összegyűlt képviselők és főrendek már el- 
foglalták helyeiket, az udvar is bevonult, a 
király föltett kucsmával trónján ült, előtte a 
hercegprímás  megkezdette beszédét. Alig 
hangzott el néhány mondat, a gyülekezet 
tagjai észrevehették, a király nem a her- 
cegprímás szavaira figyel, hanem állandóan 
balra tekint, Lobkovitz Zdenko herceg fő- 
hadsegéd tekintetét keresi, majd jobb ke- 
zével bal tenyerébe jelképesen ír és egész 
viselkedése feltünő nyugtalanságot árul el. 
Még jobban meglepi a jelenvoltakat, hogy 
Tisza miniszterelnök a szónokló hercegprí- 
más közelébe lép és annak valamit fülébe 
sug. A hercegprímás vontatottan folytatta 
beszédét. Szokatlanul hosszúra nyúlt ez, 
aminek okát a gyülekezet tagjainak nagy 
része csak a király távozása után tudta meg 


33 


A főhadsegéd ugyanis elfelejtette a király 
leírt válaszát a terembe magával hozni és 
ezt a mulasztását csak akkor vette észre, 
mikor a király nyugtalan tekintete és jelei 
figyelmeztették. A kritikus helyzetet Tisza 
ismerte föl elsőnek, megsúgta a bajt a her- 
cegprímásnak és arra kérte, beszéljen mind- 
addig, amíg a királyi válaszszöveg elő 
nem kerül. 

Erről az eseményről Tisza este a Klub- 
ban már jókedvű mosollyal szólt és rnulat- 
tatásunkra azt is elmondotta, hogy amikor 
Lobkovitz észrevette és megértette a király 
intéseit, odasúgta Hazai honvédelmi  mi- 
niszternek: , Jesses ich hab" die Rede ver- 
gessen, jetzt kann ich in Pension gehen". 
Mire a miniszter figyelmeztette , Geh" erst 
um die Rede". 

VIII. 

Amíg a nemzeti munkapárt kebeléből 
alakultak a kormányok, parlamenti tevékeny- 
ségem inkább csak törvényjavaslatok előa- 
dására és szakbeszédek elmondására korlá- 
tozódott. Amint azonban 1917 nyarán ellen- 
ékbe jutottunk, vágyam támadt, hogy én 
is politikai beszéddel támadjam az új Es- 
terházy-kormányt heterogén összetételében, 
azért június 21-én jelentettem Tiszának, 

hogy a kormány bemutatkozása alkalmából 
felszólalok. A munkapárt vezérkara, amely 
úgy szólván kivétel nélkül volt miniszterek 
bői állott, nem helyeselte, hogy már az első 
hetekben ellenzékies hangot üssünk meg. 
Ezt nekem is tudomásomra hozták a ke- 
gyelmesek közül többen, nekem azonban 
elég volt, hogy Tisza egyszerűen tudomásul 
vette bejelentésemet. Június 23-án mondot- 
tam el azt a beszédemet, amellyel olyan ha- 
tást értem, mint közpályámon még egyet- 
len eggyel sem. Utánam előzetes megbeszé- 
lésünk szerint még három fiatal tagja be- 
szélt a nemzeti munkapártnak. Ez a mi nem 
várt attakunk hihetetlenül meglepte nemcsak 
az immár kormányra jutott eddigi ellenzé- 
kieket, de a nemzeti munkapárt vezérkarát 
is. Amikor másnap Tiszával találkoztam, 
mosolyogva fogott velem kezet és csak 
ennyit mondott: , Nos, hogy aludtál, te 
oroszlánkölyök ?". Az egyik kormánypárti 
lap ugyanis nagy cikket írt ellenzékieske- 
désünkről ezzel a címmel: ,Az oroszlán- 
kölykök". 

Tisza tehát azonnal észrevette: ellen- 
zékbejutásunk után bennünket fiatalokat sza- 
badjára kell hagynia. Azonnal érezhettük, 
hogy szinte jól esik neki a mi merész 

támadó kedvünk. És hogy néha egy-egy 
merészségünket a pártvezetőség bírálatában 
sem vette zokon, azt a következők iga 
zolják: 

Vázsonyi Vilmos igazságügyminiszíer 
az indemnitási javaslatba meglepetésszerűen 
egy szakaszt vétetett fel, mely a bíráknak 
kedvezést jelentett a többi tisztviselőkkel 
szemben. Pártvezetőségünk úgy határozott, 
hogy a szakaszt leszavazzuk, hiszen tud- 
valevőleg a nemzeti munkapárt az Ester- 
házy-kormány pártjával szemben az ellen- 
zéken is többségben maradt, 


A Klubban a pártvezetőség elhatáro- 
zásának közlése után nagy forrongás támadt. 
Tudtuk, ezen tettünkért nemcsak a bírákat, 
de más tisztviselőket is nagymértékben 
ellenünk hangolja majd a kormánysajtó. A 
pártvezetőség főleg méltányossági és igaz- 
ságossági szempontokat akart hangoztatni 
és Teleszky János volt pénzügyminiszter 
teljesen . meggyőzően magyarázta, hogy 
kormányzati szempontból milyen helytelen 
pázsonyi ténye. A Klubban észlelt zúgás 
következtében egy ujabb  pártértekezletet 
tartottak, — ahová közülünk, a fiatalok 
közül is ötünket meghívtak. A sok kegyel- 
mes közölt habozás nélkül jelentettem ki 

Teleszky felszólalása után, hogy a kegyel- 
mes urak még mindig túlságosan guvertie- 
mentálisan gondolkoznak és azt tartják, az 
ellenzéken is csak a tökéletesen helyeset 
lehet támogatni és csinálni. Mi azonban 
másképen fogjuk fel a dolgot. Az ellenzéken 
nem vehetjük magunkra a népszetűtlenség 
ujabb ódiumát azért, hogy a kormányt vala- 
mely bizonyos szemszögből helytelen tett 
véghezvitelében  meggátoljuk.  Tísza  nyu- 
godtan hallgatta végig fejtegetéseimet és 
amikor a többi fiatal is hasonlóképen szólt, 
a pártvezetőséggel ujabb döntési hozatott, 
mely szerint a parlamentben megszavazzuk 
a kérdéses szakaszt. 

Hogy Tiszának mennyire tetszett ez a 
forma, melyet most már mint politikus mu- 
tattam, igazolja, hogy néhány hónap alatt 
beválasztatott a választójogi és pénzügyi 
bizottságba, nemkülönben a delegációba is. 

Jellemző Tiszára, miképen juttatott a 
választójogi bizottság tagjai közé. 

Ebben a bizottságban a  munkapárt 
részére 28 hely jutott. Mielőtt a párt kije- 
lölőbizottsága ülésezett, sürgönyileg a fővá- 
rosba hivatott és jelentkezésem után kö, 
zölte, szívesen látná, ha a bizottság tagjz 
lennék. Tudja azonban, hogy a választójog 

kérdésben felfogásunk nem azonos és ezért 
mielőtt a jelölés  "megtörténnék, szeretné 
ismerni felfogásomat a Vázsonyi féle javas- 
latról. Én kijelentettem, hogy miként már 
1913 ban, úgy most is a 24 éves korhatárt 
tartom helyesnek. Ha pedig a kormány úgy 
módosítaná javaslatát, hogy mindenkinek 
szavazati jogot ad, aki törvényes tankötele- 
zettségének eleget lett, úgy ezt a javaslatot 
megszavaznám. Tisza ekkor megjegyezte, 
azt hiszi, túlságosan messze megyek. , És 
mit csinálnál a Károly-keresztesekkel?" 
kérdezte tovább. Kiskorú  Károly-kereszte- 
seknek semmi esetre sem adnék választói- 
jogot, mert a politikai jogok gyakorlásához 
nem tartom elég kvalifikációnak, ha egy 
fiú kitűnően tud verekedni  kézigránáttal 
vagy szuronnyal. Ez a kijelentésem Tiszát 
megörvendeztette és bár hangsúlyozta, hogy 
ő az elv kedvéért a harmincéves korhatár 
mellett fog szólani, nem veszi majd zokon, 
ha ezt illetőleg hozzá nem csatlakozom, 
arra kérne azonban, legalább nyíltan a 
bizottsági ülésen ez ellen ne szóljak. Ami- 
kor ezt megígértem, közölte, hogy a bizott- 
ságba választat. 

Azt hiszem, a magyar képviselőház bizott- 
sága soha törvényjavaslatot úgy meg nem vi- 

tatott, mint az erre a célra kiküldött a Vázsonyi- 
féle választói jogét. Még a bizottsági tárgya- 
lások előtt mi munkapárti tagok külön érte- 
kezleteken meghánytuk vetettük az egyes ren- 
delkezéseket és Tisza minden egyes bizottsági 
tagot felszólalásra kötelezett így valóban 
olyan nagyszerű anyagot gyűjtöttünk össze, 
melyet érdemes volt, a bizottság megbízásá- 
ból, sajtó alá rendeznem 


Tisza brillírozott a bizottságban. Első 
nagy beszéde ott úgy hatott, hogy ellenfelei 
közül többeket megingatott és tépelődővé 
tett. A legnagyobb figyelemmel  Polónyi 
Géza kísérte Tisza minden szavát. Ez az öreg 
ravasz politikus fejébe vette, hogy segit 
Wekerlenek megegyezést készíteni a kor- 
mány és a munkapárt között a választójog 
kérdésében, amivel egyrészt szolgálatot tesz 
az országnak, másrészt nagyot üt két ellen- 
felén, Andrássy Gyula grófon és Vázsonyi 
Vilmoson. Polónyi célzatát hamar észrevet- 
tük és Tisza intimusai, de főleg Desbordes 
Ernő kérték őt, igyekezzék Polónyival szóba 
állni. Tisza és Polónyi közt a személyes 
érintkezés már igen régen megszakadt és 
Tiszának bizonyára nehezére esett ezen a 
helyzeten változtatni. Mégis, az ügy érdeké- 
ben megtette. Polónyi is hatalmas beszédet 

mondott a bizottságban. Másnap, amikor 
ülés közben az elnök egy kis szünetet adott 
és a képviselők a bizottsági terem közepén 
tereferéltek, Tisza, Teleszky, Balogh Jenő 
és Béla Henrik társaságában állottam, ami- 
kor arra felé jött Polónyi. Tisza — bár látszott 
rajta, hogy már kellemesebb dolgokat is 
müveit — odaszólt Polónyihoz: , Szép volt 
a tegnapi beszéd." Ezzel kezet is nyújtott a 
bizottsági tagok által , Géza bácsinak" hívott 
öreg ravasznak. Polónyi meglepetten meg- 
állt, majd szólt: , Beszéd csak beszéd, itt 
tenni is kellene valamit. Leghelyesebb volna, 
ha ennek a bizottságnak a pártok által de- 
legált néhány tagja megállapodást igyekez- 
nék létesíteni a vitás kérdésekben, mert 
a választójog ügyét csak kompromisszummal 
lehet elintézni." Erre Teleszky közbeszólt: 
mEz nem rajtunk múlik". Polónyi pedig foly- 
tattás ,Ha Tisza ő excellenciája is úgy 
gondolja, indítványozni kellene egy ilyen 
megbeszélést." Tisza erre kijelentette, az in- 
dítvány nem jöhet a többség, hanem csak 
a kormány részéről, a többség azonban 
meggyőződése szerint szívesen jelölne ki né- 
hány urat az eszmecseréhez. 


A társalgás véget ért, mert az elnök az 
ülést újból megnyitotta. En, aki pártunktól 

és a bizottság elnökétől megbízást nyertem, 
hogy az üléseken történtekről, amennyiben 
azok a nyilvánosságnak átadhatók, a sajtót 
tájékoztassam, szóltam Teleszkynek, hogy 
leadom ezt a beszélgetést. Teleszkynek nem 
volt kifogása és így néhány perc múlva a 
lapoknak a folyosón várakozó riporterei 
megtelefonálhatták az eseményt. Amint a 
terembe visszajöttem,  Teleszky közölte, 
Tisza nem akarja a közlést. Már késő, vá- 
laszoltam, leadtam és a visszaszívás nem 
sok sikerrel kecsegtetne. Teleszky megjegy- 
zésemet közölte Tiszával, aki vállat vont és 
még valamit mondott Teleszkynek, aki figyel- 
meztetett, ha ebből valami kellemetlenség 
támad, vállalnom kell a felelősséget. 

Másnap valamennyi lap irt erről a 
beszélgetésről, a Pesti Hírlap pedig, mely 
ekkortájt a legolvasottabb volt, vezércikkben 
helyeselte a szóbahozott eszmét. Ez a lap 
jó alkalomnak találta e beszélgetést, hogy 
Vázsonyi intranzigens álláspontját elítélje és 
sürgesse: a javaslat a magyar szupremáció 
érdekében dolgozandó át. 

Amint Tiszával reggel az ülés előtt ismét 
találkoztam, azon felfogásomnak adtam ki- 
fejezést, hogy a közlésnek kellemetlen kö- 
vetkezményei nem lettek. Sőt ellenkezőleg, 

zőleg — válaszolta Tisza — a Pesti Hírlap 
egészen jól ír. 

Az ülés közben az elnök megint szü- 
netet adott és mi ismét a terem közepén 
beszélgettünk. Polónyi odajött és a követ- 
kezőket mondotta: , Tegnapi beszélgetésünk 
ugyan nem volt a nyilvánosságnak szánva 
és a közlemények a történteket sem egé- 
szen hűen adták vissza, de ha kiderült a 
dolog, az sem nagy baj". Tisza erre mo- 
solyogva megjegyezte: , Köztudomású, aki 
korpa közé keveredik, azt megeszik a 
disznók". Béla Henrik sietett magát men- 
tegetni, nem ő adta át a beszélgetést a 
nyilvánosságnak. ,Én vagyok a bűnös", 
szóltam közbe. , Miután azonban ez a be- 
szélgetés szünet közben történt, nem tartot- 
tam  indiszkréciónak a közlést".  Polónyi 
jerre megismételte, hogy hiszen rendben 
van, de nem mindent adtam le, ami történt, 
igaza volt, mert azt, amit ő szeretett volna, 
hogy nyilvánosságra hozzam és amiért 
talán Tisza nem nagyon szerette a közlést, 
Tisza gratulációját és  kézfogását  tény- 
leg nem írattam ki a lapokban. 

IX. 

A választójogi bizottság egyik ülése 

után Tisza meghívott, jöjjek hozzá ebédre. 

Ugyanebben a megtiszteltetésben részesültek 
Herczeg Ferenc, Almássy László, Desbordes 
Ernő, Szász Pál és ha jól emlékszem Beth- 
len József gróf. A villamoson Tisza a per- 
ronon maradt, mi többiek pedig, akik be- 
ültünk, megfigyelhettük a nagy érdeklődést, 
mellyel a villamoskocsi közönsége Tisza 
személye iránt viseltetik. Nem volt az uta- 
sok között egy sem, ki szemét többször 
végig ne járatta volna Tisza délceg alakján 
és különösen a hölgyek versenyezve keres- 
ték tekintetét. Herczeg Ferenc közelében 
két fiatal leány ült. Ezek is folyton Tiszát 
nézték és róla suttogtak. Megkérdeztem 
Herczeg Ferencet, mit gondol, vájjon, ha 
a leányok tudnák, ki ül mellettük, nem 
inkább reá figyelnének és az ő tekintetéért 
lennének hálásak? Herczeg csak ennyit 
mondott: , Alig hiszem, mert nekem soha- 
sem volt szerencsém a nők körül". Ha ezt 
a szerénykedése nem is vettem tökéletes 
igazságnak, annyi kétségtelen: ez alkalom- 
mal a politikus győzött az író fölött. 

Hogy Tisza nagy hatással volt az őt 
személyesen nem ismerő hölgyekre is, az 
többször megfigyelhettem. 

Egyszer a képviselőház karzatán fel. 
tűnően szép asszonyt vettünk észre. Fark 

Pál kíváncsiskodott kilétéről és boldog volt, 
mikor mellette rövidesen megpillantotta 
Andrics Tivadar képviselőtársunkat. Amint 
Andrics a terembe visszatért, Farkas mele- 
gen érdeklődött a hölgy kiléte felől és kérte 
Andricsot, mutassa be őt.  Elutasításban 
részesült a következő indokolással: , Hiába 
mutatnálak be, hiszen az a szépasszony 
éppen az előbb említette, hogy az egész 
tisztelt Házban őt csak egyetlen férfi ér- 
dekli — Tisza István". 


Éppen a miniszterelnök háta mögött 
ültünk, úgyhogy Tisza is meghallotta 
Andrics szavait, melyeket emígyen toldottam 
meg: , Kegyelmes Uram! Úgylátszik nem- 
csak a politikai életet abszorbeálja előttünk, 
de a fiatalságnak a karzaton sem enged 
sikert". Tisza ekkor megfordult, felnézett a 
karzatra. Elképzelhető, a szépasszony milyen 
boldogan nyújtogatta gyönyörű nyakát, 
írnikor észrevette, hogy Tiszával róla beszél- 
tünk és ez most reá néz, Tisza pedig rövi- 
desen visszafordult és ennyit mondott: , Ha 
így van, amint azt Tivadar mondotta, akkor 
nem mutatkozunk be, mert ugyebár a leg- 
nagyobb bűn, egy szép asszonyt desilluzio- 
nizálni.". 


Az ülést egy anyagilag gyengén szituált erdélyi 

gróf barátom, akit Tiszához rokonság fű- 
zött, nagyon szép, de teljesen szegény 
leányt tett hitvesévé. A mézeshetek után a 
bemutató látogatások kerültek sorra. A 
méltóságos asszony ebből az alkalomból 
csak egy  bordószínű kosztümöt kapott, 
megfelelő kalappal és így csak ezt vihette 
magával Pestre. Egy napon a Szentkirályi- 
utcában ebben az új ruhában szembe került 
az általa személyesen nem ismert Tiszával. 
Nagyon megnézték egymást és mikor már 
vagy öt lépésnyire voltak, a grófné vissza- 
nézett és tekintete találkozott az ugyancsak 
visszaforduló nagy államférfiúéval. Elpirultan 
sietett tovább a szépasszony a tett színhe- 
lyéről. Másnap férje közölte az aznapi láto- 
gatásokat és ezek között a Tiszáékhoz tőr 
ténőt is. A grófné nagy zavarba jutott és 
— amint nekem elbeszélte — szinte remegve 
lépett be Tiszáék szalonjába ugyanabban a 
bordószínű ruhában, melyben előző nap a 
találkozás történt. Tisza úgy üdvözölte, 
mint akit még soha életében nem látott. 

Az ebéd alatt a vendégek valamelyike 
csodálkozásának — adott kifejezést. Tisza 
miért éppen ide jött lakni ebbe a cifra vil- 
lába, közvetlenül annak a nyári vendéglő- 
nek szomszédságába, — melyben a szociális- 

ták gyülekezeteiket tartják. Tisza mosolyogva 
válaszolt: , Minden ilyen gyülekezés alkal- 
mával remélem, hogy ezeket a színes abla- 
kokat betörik és így rendes üvegekhez 
jutok. Dehát nekem pechem van, a háziúr- 
nak pedig szerencséje". 

Mikor ugyanis Tisza megszűnt minisz- 
terelnök lenni és a budai palotát el kellett 
hagynia, 1917 nyarán nem nagyon válogat- 
hatott a lakásokban: így került abba a vá- 
rosligeti villába, melyben meg is gyilkolták. 
Ez a villa mór stílusban épült. Egészen le- 
hetetlenül hatottak Tisza bútorai és egyéb 
berendezési tárgyai a csavart oszlopok és 
színes ablakok között. Hiszen lakásberen- 
dezése a puritán egyszerűségnek hirdetője 
volt. A falakon legnagyobbrészt családi ké 
pek és fotográfiák, amelyekkel telerakottan 
állt íróasztala is. A bútorok egyszerű régi 
családi darabok. Érthető volt tehát, hogy 
ha már a csavart oszlopokat nem dönthette 
ki, legalább a színes ablakok pusztulását 
kívánta. 

Az egész ebéd alatt és után a társal- 
gás fesztelenül folyt és ebben a kegyelmes 
asszony is főleg politikai megjegyzéseket 
S it és politikusokról érdeklődött Sok szó 
esett , Géza bácsi" -ról, akit itthon Tisza is 

így nevezett, meg az , Öreg Sándor"-ról, 
t. i. Wekerléről. Társalgásunk során Tisza 
egy igen komoly nyilatkozatot tett: ,A 
munkapártnak az az összetartása —  mon- 
dotta — mely most már kétségtelen, rend 
kívül erősíti a magyarság tekintélyét a 
német politikusok előtt. Berlinben most 
már látják, hogy a többségi párt szembe 
is tud helyezkedni Béccsel, ha elveivel ellen- 
kezőt kivannak tőle, szóval olyan férfiakból 
áll, akiknek politikájával számolni kell". 
Fájdalom, a berlini körök ezen benyo- 
másáról úgylátszik csak Tisza szerzett tu- 
domást, Károly király ellenben nem, mert 
különben a mind súlyosabbá váló helyzet- 
ben visszajuttatja a hatalom polcára azt a 
férfiút, aki hatalmas erejével talán még 
feltartotta volna a dinasztiának lejtőre jutott 
szekerét. 
X. 

1918 október 14-én délután különvo- 
nat vitte a magyar delegátusokat Bécsbe. 
A Pullmann-kocsi minden szakaszában csak 
két delegátus foglalt helyet, hogy így ké- 
nyelmesen utazhassunk az osztrák fővárosba 
A bécsi pályaudvaron a képviselőház tiszt- 
viselői és szolgái fogadtak, elkalauzoltak 
az állomás előtt reánk várakozó hadügymi- 

niszteri autókhoz, ezeken száguldottunk a 
Hotel Imperial elé, ahol a gyönyörű már- 
ványoszlopos  csarnokokon át a nekünk 
fenntartott pazarul berendezett szobákban 
szállásoltak el. 

Soha ilyen nagy úr nem voltam. 


Másnap delelőtt ennek a szállodának 
társalkodójában izgalmas jeleneteknek voltam 
tanuja. Wekerle miniszterelnök feldúlt ke- 
délyállapotban érkezett oda, mert kihallga- 
táson volt a királynál. Hogy miket mondott, 
annak közlésére még mindég nem tartom 
elérkezettnek az időt. 

Délután négy órára volt kitűzve a de- 
legáció külügyi albizottságának ülése. A 
rendelkezések szerint ezt követőleg azon- 
nal, vagyis hét órakor indult vissza külön- 
vonatunk Budapestre. Mielőtt az Imperial- 
szállót elhagytam, az egyik szobaleánytól 
megkérdeztem, mit kíván inkább, 20 koro- 
nát, vagy a fél kenyeret, ami a Buda- 
pestről . magammal hozottból megmaradt. 
A szobaleány elmosolyodott és felelt: Ha 
azt a fél kenyeret nekem adja, olyan bor 
ravalót kaptam, melynél  örvendetesebbet 
még sohasem. 

Ilyen volt az élet a császárvárosban, 
amikor mi a Magyar Ház rokokó tanácster- 

mében gyűltünk össze. Először léptem át 
ennek a teremnek küszöbét és amint meg- 
láttam a fehérre zománcozott székeket vörös 
bőrpárnáikkal és az aranyléces márványfa- 
lakat, a notabelek francia forradalom előtti 
gyülekezete jutott eszembe. 

Éreztem, azok tanácskoznak itt is, akik 
már semmit sem segíthetnek a helyzeten. 

Burián báró, a külügyminiszter meg- 
tartotta ekszpozéját, mely alatt Károlyi Mi- 
hály gróf gúnymosolya bosszantott bennün- 
ket. Amikor pedig ez a győztes Catilina, 
akinek minden szava elárulta, hogy nagyon 
még van elégedve a fejleményekkel, Burián 
és Tisza ellen filippikát tartott, az előbbinek 
arcán egy izom sem rándult, Tisza azonban 
meg nem állhatta, hogy egyszer-másszor 
felháborodottan közbeszóljon. Vitába azon- 
ban nem bocsájtkozhatott ezzel a sötét 
alakkal, mert program szerint a vita foly- 
tatását máskorra halasztották. 

Elhalasztották, de mindannyian éreztük, 
ezt soha többé folytatni nem fogjuk. 

Azt, hogy Tisza István tompa, férfias 
hangját utoljára hallom és hogy ezután 
még csak egyszer fogok vele kezet, nem 
gondoltam ezen ünnepélyes teremben átélt 
szomorú pillanatokban. 


